## Pravilnik o standardima i normativima prava iz obveznog zdravstvenog osiguranja za 1998. godinu

### NN 140/1997 (29.12.1997.), Pravilnik o standardima i normativima prava iz obveznog zdravstvenog osiguranja za 1998. godinu

# **HRVATSKI ZAVOD ZA ZDRAVSTVENO OSIGURANJE**

Na osnovi članka 17. stavke 3. Zakona o zdravstvenom osiguranju ("Narodne
novine" broj 1/97 - pročišćeni tekst i 109/97), članka 18. Zakona o zdravstvenoj
zaštiti ("Narodne novine" broj 1/97 - pročišćeni tekst) i članka 14. Statuta
Hrvatskog zavoda za zdravstveno osiguranje ("Narodne novine" broj 1/94),
Upravno vijeće Hrvatskog zavoda za zdravstveno osiguranje na 36. sjednici
održanoj 10. prosinca 1997. godine, donijelo je

## **PRAVILNIK**

### **O STANDARDIMA I NORMATIVIMA PRAVA IZ OBVEZNOG ZDRAVSTVENOG OSIGURANJA ZA 1998. GODINU**

I. OPĆE ODREDBE

Članak 1.

Ovim Pravilnikom, sukladno Zakonu o zdravstvenom osiguranju (u daljnjem
tekstu: Zakon) i općim aktima Hrvatskog zavoda za zdravstveno osiguranje
(u daljnjem tekstu: Zavod), utvrđuju se standardi i normativi prava koja
se osiguravaju osiguranim osobama Zavoda obveznim zdravstvenim osiguranjem
u 1998. godini.

Prava iz obveznog zdravstvenog osiguranja, sukladno stavci 1. ovoga
članka, obuhvaćaju: pravo na primarnu zdravstvenu zaštitu, pravo na specijalističko-konzilijarnu
zdravstvenu zaštitu, pravo na bolničku zdravstvenu zaštitu, pravo na korištenje
ortopedskih i drugih pomagala, pravo na lijekove i pravo na novčane nadoknade
i pomoći.

II. ZDRAVSTVENI STANDARD

Članak 2.

Standardi i normativi prava iz obveznog zdravstvenog osiguranja čine
zdravstveni standardi u Republici Hrvatskoj (u daljnjem tekstu. Standard),
koji se pod jednakim uvjetima, sukladno pravima utvrđenim člankom 17. Zakona,
osigurava svim osiguranim osobama Zavoda, a određuje se na osnovi vrsta,
opsega i kakvoće ostvarivanja prava.

Članak 3.

Standard je uvjetovan gospodarskim mogućnostima, demografskom strukturom,
epidemiološkim pokazateljima i potrebama pučanstva.

*1. Opseg prava na zdravstvenu zaštitu*

Članak 4.

U okviru Standarda, a na osnovi odredbi članka 17. Zakona, za 1998.
godinu osiguranim osobama Zavoda osigurava se pravo na zdravstvenu zaštitu
prema mjestu stanovanja, u opsegu određenom na osnovi **prosječnog broja
zdravstvenih usluga i prosječnog novčanog iskaza za lijekove na recept
po osiguranoj osobi Zavoda,** kako slijedi:

1. U primarnoj zdravstvenoj zaštiti:

- prema iskazanim potrebama za djecu do 18. godine života

- do 3 pregleda godišnje za osobe starije od 18 godina života

- 2 patronažne posjete (jedna tijekom trudnoće i jedna nakon porođaja)

- 1 PAP-a test - godišnje žena starija od 20 godina

- 1 kućna posjeta doktora tijekom 4 godine

- 1 kućno liječenje tijekom 4 godine u trajanju od 10 dana

- zdravstvena njega u kući jedanput tijekom 32 godine u trajanju od
10 x 1 sat

2. U stomatološkoj djelatnosti:

- do 2 pregleda godišnje, od kojih je jedan obvezan po pozivu za osigurane
osobe do 25 godina starosti

- obvezna fluoridacija zuba djece predškolske dobi i djece u osnovnim
školama jedanput godišnje

3. U laboratorijskoj dijagnostici:

- 1 dijagnostička pretraga tijekom 2 godine

4. U korištenju lijekova s Liste lijekova:

- do 5 recepata godišnje

- do 190,74 kn godišnje po osiguranoj osobi do 65 godina starosti

- do 573,98 kn godišnje po osiguranoj osobi iznad 65 godina starosti

5. U specijalističko-konzilijarnoj zdravstvenoj zaštiti:

- do 2 pregleda godišnje

- do 1 dijagnostička pretraga tijekom 5 godina - (RTG, EKG, UZV i slično)

6. U bolničkoj zdravstvenoj zaštiti:

- jedanput tijekom 8 godina u trajanju od 10 dana (pravo na liječenje
u bolnici za zbrinjavanje akutnih bolesti).

- jedanput tijekom 30 godina u trajanju od 21 dan (pravo na liječenje
u bolnici za zbrinjavanje kroničnih bolesti medicinskom rehabilitacijom).

Dobrovoljnim davaocima krvi nositeljima priznanja za 100 i više davanja:

- jednokratni boravak u trajanju od 14 dana u specijalnoj bolnici za
medicinsku rehabilitaciju.

*2. Novčana vrijednost Standarda*

Članak 5.

Standard se određuje na osnovi standarda i normativa prava iz obveznog
zdravstvenog osiguranja, utvrđenim ovim Pravilnikom, ostalim općim aktima
Zavoda, a na osnovi osiguranih sredstava za obvezno zdravstveno osiguranje.

Standard iz stavke 1. ovog članka utvrđuje se u ukupnom novčanom iznosu
za pojedino pravo na način i u visini utvrđenoj zakonima i općim aktima
Zavoda, a raspoređuje se na osnovi Plana prihoda i izdataka Zavoda za 1998.
godinu i odluka o njegovom provođenju kako slijedi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

```
Red.    VRSTA PRAVA                             Ukupan iznos za
broj                                            pojedino pravo
```

```
                                                u 000-kn
________________________________________________________________
        I. PRAVO NA ZDRAVSTVENU
           ZAŠTITU
________________________________________________________________
```

```
1.      Primarna razina zdravstvene zaštite     1.912.840
________________________________________________________________
```

```
2.      Sekundarna i tercijarna razina zdr.
        zaštite                                 4.003.912
2.1.    specijalističko-konzilijarna zdrav.
        zaštita                                 1.067.832
2.2.    bolnička zdravstvena zaštita za:        2.936.080
2.2.1.  zbrinjavanje bolesnika s akutnim
        bolestima                               2.537.581
2.2.2.  zbrinjavanje bolesnika s kroničnim
        bolestima                                 398.498
________________________________________________________________
```

```
3.      Pravo na ortopedska i druga pomagala      205.300
________________________________________________________________
```

```
4.      Pravo na korištenje lijekova            1.518.843
________________________________________________________________
```

```
5.      Pravo na korištenje zdravstvene            11.000
        zaštite u inozemstvu
```

```
_______________________________________________________________
```

```
        UKUPNA ZDRAVSTVENA ZAŠTITA              7.651.895
________________________________________________________________
```

```
        II. PRAVO NA NOVČANE NADOKNADE I
        POMOĆI
________________________________________________________________
1.      Nadoknada plaće                         1.057.300
________________________________________________________________
```

```
2.      Nadoknada putnih troškova                  54.020
________________________________________________________________
```

```
3.      Nadoknada za pogrebne troškove             23.500
________________________________________________________________
        UKUPNO NOVČANE NADOKNADE I POMOĆI       1.134.820
________________________________________________________________
```

```
       SVEUKUPNA VRIJEDNOST STANDARDA           8.786.715
________________________________________________________________
```

III. PROVOĐENJE ZDRAVSTVENE ZAŠTITE

Članak 6.

Zavod osigurava provođenje zdravstvene zaštite u okviru Standarda putem
ugovornih zdravstvenih ustanova i ugovornih zdravstvenih djelatnika privatne
prakse, u pravilu, prema mjestu stanovanja osigurane osobe.

Članak 7.

Zdravstvena zaštita utvrđuje se po djelatnostima na primarnoj, sekundarnoj
i tercijarnoj razini.

Članak 8.

Zdravstvenu zaštitu u djelatnostima na primarnoj razini, provode doktori
medicine, doktori stomatologije, doktori specijalisti opće medicine, doktori
specijalisti školske medicine u dijelu preventivno-odgojne zdravstvene
zaštite u osnovnim i srednjim školama, doktori specijalisti pedijatrije,
doktori specijalisti ginekologije, doktori specijalisti epidemiologije,
dipl. ing. medicinske biokemije ili specijalisti medicinske biokemije,
ljekarnički djelatnici i zdravstveni djelatnici više i srednje stručne
spreme u domovima zdravlja, ljekarnama, zdravstvenim ustanovama hitne medicinske
pomoći, ustanovama za zdravstvenu njegu u kući, privatnim ordinacijama,
Hrvatskom zavodu za javno zdravstvo i županijskim zavodima za javno zdravstvo.

Članak 9.

Patronažnu zdravstvenu skrb provodi patronažna sestra u suradnji s ugovornim
timovima primarne zdravstvene zaštite u domovima zdravlja i privatnim ordinacijama.

Članak 10.

Zdravstvenu zaštitu u djelatnostima na sekundarnoj i tercijarnoj razini
provode ugovorne zdravstvene ustanove: poliklinike, bolničke zdravstvene
ustanove i državni zdravstveni zavodi.

IV. STANDARDI I NORMATIVI ZDRAVSTVENE DJELATNOSTI

*1. Na primarnoj razini*

Članak 11.

Zdravstvena djelatnost na primarnoj razini obuhvaća:

1. djelatnost opće medicine

1.1. obiteljski doktor

1.2. patronažna zdravstvena skrb

1.3. zdravstvena njega u kući bolesnika

2. djelatnost zdravstvene zaštite predškolske djece

3. djelatnost zdravstvene zaštite žena

4. djelatnost polivalentne stomatološke zaštite

5. djelatnost higijensko-epidemiološke zaštite

6. djelatnost školske medicine za provođenje preventivno-odgojnih mjera
zdravstvene zaštite u osnovnim i srednjim školama

7. djelatnost za laboratorijsku dijagnostiku

8.  ljekarnička djelatnost

9. djelatnost hitne medicinske pomoći.

Djelatnost preventivno-odgojnih mjera zdravstvene zaštite u osnovnim
i srednjim školama iz stavke 1. točke 6. ovog članka provodi se sukladno
odredbama Odluke o provedbi preventivno odgojnih mjera zdravstvene zaštite
u osnovnim i srednjim školama za područje županije i Grada Zagreba Ministarstva
zdravstva (klasa: 011-01/97-01/0102, ur. broj: 534-02-30-97-001 od 3. rujna
1997. godine).

Članak 12.

Za provođenje zdravstvene zaštite na primarnoj razini utvrđuju se:

- kadrovski i vremenski normativi

- standardni broj osiguranih osoba po timu

- dobna struktura osiguranih osoba po timu u djelatnosti opće medicine

- laboratorijska dijagnostika prema Popisu laboratorijsko-dijagnostičkih
postupaka.

Pod vremenskim normativom iz stavke 1. podstavke 1. ovog članka podrazumijeva
se provođenje zdravstvene zaštite tijekom punog radnog vremena, utvrđenog
sukladno odredbama zakona.

Članak 13.

Standardi i normativi u zdravstvenim djelatnostima na primarnoj razini
navedeni su u tablici - 1. Kadrovski normativi u zdravstvenim djelatnostima
na primarnoj razini i standardni broj osiguranih osoba po timu, i u tablici
- 2. Popis laboratorijsko-dijagnostičkih postupaka u primarnoj zdravstvenoj
zaštiti, kako slijedi:

***Tablica 1:* Kadrovski normativi u zdravstvenim djelatnostima
na primarnoj razini i standardni broj osiguranih osoba po timu**

```
______________________________________________________________________________________

Red.             Vrsta zdrav.           Kadrovski normativ      Stand. br. osigura-
broj            djelatnosti              tima                   nih osoba
                                                                u 1998. god.
______________________________________________________________________________________

1.              Opća medicina

1.1.             Obiteljski doktor      1 doktor medicine               1.700
                                        ili spec. opće med.
                                        1 med. sestra SSS

1.2.            Patronažna zdrav.       1. med. sestra VŠS
                                        skrb na 5.100 osiguranih osoba
                                        primarne zdrav. zaštite
                                        (djelatnost opće medicine
                                        i z. z. predškolske djece)

1.3.            Zdravstvena njega u     1 med. sestra
                kući bolesnika          općeg smjera SSS

2.              Zdravstvena zaštita     1 spec. pedijatar               1.000
                predškolske djece       1 med. sestra SSS
                (0-7 godina starosti)

3.              Zdravstvena zaštita     1 spec. ginekolog               6.000
                žena                     1 med. sestra SSS
4.              Polivalentna             1 doktor stomatolog            2.500
                stomatološka            1 med. sestra SSS
                zaštita

5.              Higijensko-epidemio-    1 spec. epidemiologije          50.000
                loška zaštita           ili higijene ili ekologije

                                        1 zdr. teh. VŠS

                                        1 zdrav. teh. SSS

6.              Preventivno-odgojne     1 spec. školske medicine        5.000
                mjere zdravstvene       1 med. sestra SSS
                zaštite
                u srednjim i osnovnim školama

7.              Laboratorijska          1 dipl. ing. med. biokemije ili 40.800
                dijagnostika            spec. medicinske biokemije
                1 zdrav. teh. VŠS
                6 zdrav. teh. SSS

8.              Ljekarna 1 mr. farmacije                                5.000
                0,5 farm. tehničara

9.              Hitna medicinska
                pomoć (HMP)

Na području doma zdravlja (u daljnjem tekstu: DZ) koji zbrinjava do 40.000 stanovnika HMP se ustrojava dežurstvom ili
pripravnošću izabranih doktora primarne zdravstvene zaštite.

Na području DZ koji zbrinjava od 40.000 stanovnika i više, HMP se ustrojava kao posebna služba, a zaposlenici rade u
redovnom radu (jedinice i stanice hitne medicinske pomoći).

Standardni tim pripravnosti:

1 - doktor medicine
1 - vozač (+ sanitetsko vozilo)

Standardni tim dežurstva i stanica hitne medicinske pomoći (SHMP):
1 - doktor medicine
1 - med. sestra ili tehničar
1 - vozač (+ 1 sanitetsko vozilo)

Standardni tim sanitetskog prijevoza (SP):
2 - vozača (+ 2 sanitetska vozila)
1 - med. sestra ili tehničar

Sastav standardnog tima prijavno-dojavne jedinice:
- med. sestra ili tehničar

U regionalnim centrima s više od 250.000 stanovnika služba se popunjava s 5 doktora medicine.
```

```
___________________________________________________________________________

Red.     Broj stanovnika                Način ustroja           Broj
broj                                                            timova
___________________________________________________________________________

1.      do 15.000 stanovnika            dežurstvo               1
                                        ili pripravnost
                                        SP                      1

2.      od 15.000 do 25.000              dežurstvo              1
        stanovnika                      pripravnost             1
                                        (ili 2 pripravnosti)
                                        SP                      1

3.      od 25.000 do 40.000             dežurstvo               1
        stanovnika                      pripravnost             2
                                        (ili 2 dežurstva)
                                        SP                       2

4.      od 40.000 do 60.000             jedinica HMP            5
        stanovnika                      SP                       3
                                        prijavno dojavne
                                        jedinice                 5

5. od 60.000 na svakih daljnjih 20.000 stanovnika dodaje se 1 standardni tim HMP sanitetski prijevoz na svakih daljnjih 80.000
stanovnika dodaje se 1 standardni tim prijavno-dojavna služba na svakih daljnjih 100.000 stanovnika dodaje se 1 standardni tim.

U mjestima koja su udaljena od sjedišta jedinice ili stanice HMPviše od 20 km iznimno se može ustrojiti pripravnost ako su u
primarnoj zdravstvenoj zaštiti ugovorena najmanje 2 tima, uzuvjet da je to i mjesto stanovanja tih doktora.

Dežurstvo i pripravnost ne mogu biti ustrojeni na istom području.

6. U regionalnim centrima ustrojava             Sastav tima u dežur.:
se dežurstvo za provođenje                      1 dr. stom, 1 medic.
stomatološke zaštite i to: u                    sestra SSS
Osijeku, Splitu, Rijeci i Zagrebu
po 1 tim na jednom punktu.

7. U gradovima od 40.000 do 80.000              Sastav tima u dežur.:
stanovnika ustrojava se dežurstvo               1 magistar farmacije
u ljekarni s 1 timom na jednom
punktu.

U gradovima s većim brojem stanovnika ustrojava se dežurstvo s 1 timom na jednom punktu za svakih 100.000 stanovnika.

U dežurstvu i pripravnosti sudjeluju svi ugovorni doktori medicine na određenom području prema ustrojstvu i rasporedu koji
određuje ravnatelj mjerodavnog doma zdravlja.

Tablica 2: Popis laboratorijsko-dijagnostičkih postupaka u primarnoj zdravstvenoj zaštiti
_________________________________________________________________________________________
Red.
broj    Šifra           Naziv
_________________________________________________________________________________________

 1.     28101           K Sedimentacija eritrocita, (Se)

 2.     28010           K Eritrociti……… (E)

 3.     28301           K Hemoglobin…… (Hb)

 4.     28801           K Leukociti…… (L)

 5.     28810           Kvalitativna i kvantitativna analiza krvnog razmaza

 6.      28041          K Retikulociti…… (Rtc)

 7.     28110           K Hematokrit…… (He)

 8.      28021          K Trombociti…… (Tr)

 9.     28130           MCV

10.     28311           MCH

11.      28312          MCHC

12.     21310           S,P Glukoza…… (GUK)

13.     23301           Oralni test opterećenja glukozom…… (o-GTT)

14.     21020           S Ukupni proteini

15.     21120           S Ureja

16.     21130           S Urat

17.     21141           S Kreatinin

18.     21151           S Bilirubin ukupni

19.     21152           S Bilirubin konjugirani

20.     21402           S Triacilgliceroli (Trigliceridi)

21.     21421           S Kolesterol

22.     21424           S HDL-kolesterol

23.      24601          S Aspartat aminotransferaza (AST)

24.     24610           S Alanin aminotransferaza (ALT)

25.     24681           S gama-Glutamil transferaza (GGT)

26.     24701           S,U alfa-Amilaza

27.     24720           S Alkalna fosfataza

28.     28331           S Ukupni kapacitet vezanja željeza (TIBC)

29.     28333           S Slobodni kapacitet vezanja željeza (UIBC)

30.     28350           S Željezo (Fe)

31.     28601           K Vrijeme krvarenja kapilarne krvi (VK)

32.     28621           P Protrombinsko vrijeme (PV)

33.      21502          S,P Kalij (Kalijev ion)

34.     21501           S,P Natrij (Natrijev ion)

35.     19141           Vađenje kapilarne krvi

36.     19142           Vađenje venske krvi

37.     22630           F Hemoglobin kvalitativno (Okultno krvarenje)

38.     27102           Mikroskopski pregled perianalnog otiska (ljepljivim
                        celofanom)

39.     27103           F Mikroskopski pregled stolice na parazite - nativni pripravak

40.     22125           U Kompletna pretraga urina (kemijska analiza,
                        sediment, spec. tež.)

41.     22126           U Kemijska analiza urina (glukoza, proteini)

42.     22127           U Kemijska analiza urina (glukoza, ketoni)

43.     22540           U Sediment urina (eritrociti, leukociti, cilindri,
                        bakterije, kristali, paraziti)

```

*2. Na sekundarnoj i tercijarnoj razini*

Članak 14.

Standardi i normativi zdravstvene zaštite na sekundarnoj i tercijarnoj
razini navedeni su u tablici - 3. Popis ordinacija za specijalističko-konzilijarnu
zdravstvenu zaštitu, tablici - 4. Broj bolesničkih ležaja u odnosu na broj
stanovnika i tablici - 5. Prosječan broj dana bolničkog liječenja.

Specijalističko-konzilijarna i bolnička zdravstvena zaštita provodi
se prema mjestu stanovanja u najbližoj zdravstvenoj ustanovi.

Članak 15.

Standard u specijalističko-konzilijarnoj zdravstvenoj zaštiti utvrđen
je kadrovskim i vremenskim normativima iz Popisa dijagnostičkih i terapijskih
postupaka u zdravstvenim djelatnostima, a iskazuje se po djelatnostima
specijalističko-konzilijarne zdravstvene zaštite i provodi u ordinacijama:

***Tablica 3:*Popis ordinacija specijalističko-konzilijarne zdravstvene
zaštite za:**

1. dječje bolesti

2. unutarnje bolesti

3. plućne bolesti

4. zarazne bolesti

5. zloćudne bolesti

6. živčane bolesti

7. duševne bolesti

8. fizikalnu medicinu i medicinsku rehabilitaciju

9. kožne i spolne bolesti

10. ženske bolesti i porođaje

11. opću kirurgiju i ostale kirurške grane

12. očne bolesti

13. otorinolaringologiju

14. ortodonciju

15. protetiku

16. dentalnu patologiju i endodonciju

17. oralnu patologiju

18. parodontologiju

19. oralnu kirurgiju

20. dijagnostiku, odnosno dijagnostički laboratorij.

Pod ordinacijama iz stavke 1. ovog članka smatraju se specijalističke
ordinacije u polikliničkim i bolničkim ustanovama, te u domovima zdravlja,
koje su u ugovornom odnosu sa Zavodom.

Članak 16.

Standard u bolničkoj zdravstvenoj zaštiti iskazuje se po djelatnostima,
a prema:

- broju bolesničkih ležaja u odnosu na broj stanovnika

- prosječnom broju dana bolničkog liječenja.

Standardi u bolničkoj zdravstvenoj zaštiti navedeni su u tablicama 4.
i 5., kako slijedi:

***Tablica 4:* Broj bolesničkih ležaja u odnosu na broj stanovnika**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

```
Red.    Grane bolničke djelatnosti                      Br. bolesničkih ležaja
broj                                                     na 1.000 stanovnika
_________________________________________________________________________________________

I.      Liječenje bolesnika oboljelih
        od akutnih bolesti

                                                       postupci

                                uobičajeni      složeniji*      najslo-         ukupno
                                                                ženiji**

 1.     Unutarnje bolesti         0,562           0,0321          0,0160          0,6101

 2.     Plućne bolesti            0,178           0,0102          0,0051          0,1933

 3.     Živčane bolesti           0,193           0,0110          0,0055          0,2095

 4.     Dječje bolesti            0,308           0,0176          0,0088          0,3344

 5.     Duševne bolesti           0,264           0,0151          0,0076          0,2867

 6.     Zarazne bolesti           0,149           0,0085          0,0043          0,1618

 7.     Kožne i spolne bolesti    0,070           0,0040          0,0020          0,0760

 8.     Bolesti sustava za kretanje0,106          0,0061          0,0030          0,1151

 9.     Ženske bolesti i porođaji  0,456          0,0261          0,0131          0,4952

10.     Kirurgija                  0,598          0,0342          0,0171          0,6493

11.     Ortopedija                 0,176          0,0101          0,0051          0,1912

12.     Neurokirurgija             0,053          0,0030          0,0015          0,0575

13.     Urologija                  0,053          0,0030          0,0015          0,0575

14.     Zloćudne bolesti           0,053          0,0030          0,0015          0,0575

15.     Očne bolesti               0,132          0,0075          0,0037          0,1432

16.     Bolesti uha, grla i nosa   0,149          0,0085          0,0042          0,1617

17.     Središnja jedinica

        intenzivnog liječenja***

___________________________________________________________________________________________
        UKUPNO (1-16)             3,500           0,2000          0,1000          3,8000
___________________________________________________________________________________________
* složeniji postupci na razini regionalnih centara (Osijek, Rijeka, Split, Zagreb)

** najsloženiji postupci (kliničke ustanove)

*** središnja jedinica intenzivnog liječenja 3% od ukupnog broja ležaja

*** središnja jedinica intenzivnog liječenja kliničkih bolnica do 5% od ukupnog broja ležaja

II. Liječenje bolesnika oboljelih od kroničnih bolesti

18.     Duševne bolesti                                                          0,700

19.     Bolesti sustava za kretanje                                              0,440

20.     Bolesti osoba starije
        dobi i djece s trajnim
        psihofizičkim smetnjama                                                  0,400

_________________________________________________________________________________________
        UKUPNO (18-20)                                                           1,540
_________________________________________________________________________________________

Tablica 5: Prosječan broj dana bolničkog liječenja

I. LIJEČENJE BOLESNIKA OBOLJELIH OD
AKUTNIH BOLESTI

1. Unutarnje bolesti, plućne bolesti, živčane bolesti,

  bolesti sustava za kretanje i zarazne bolesti

- uobičajena bolnička zdravstvena skrb                             10

- bolnička zdravstvena skrb u pojačanoj njezi                    do 4

- bolnička zdravstvena skrb u jedinici inten-
  zivnog liječenja                                               do 3

2. Dječje bolesti

- uobičajena zdravstvena skrb                                      12

- bolnička zdravstvena skrb u jedinici
  intenzivnog liječenja novorođenčadi                            do 10

- bolnička zdravstvena skrb u jedinici inten-
  zivnog liječenja                                                do 4

- bolnička zdravstvena skrb u pojačanoj njezi                     do 4

3. Duševne bolesti

- uobičajena bolnička zdravstvena skrb                             21

- bolnička zdravstvena skrb u pojačanoj njezi                    do 4

4. Kožne i spolne bolesti

- uobičajena bolnička zdravstvena skrb                              8

5. Kirurgija, ortopedija, neurokirurgija, urologija
  i onkologija

- uobičajena bolnička zdravstvena skrb                              9

- bolnička zdravstvena skrb u jedinici inten-
  zivnog liječenja                                               do 3

- bolnička zdravstvena skrb u pojačanoj njezi                    do 4

6. Ženske bolesti i porodiljstvo

- uobičajena bolnička zdravstvena skrb                             7

- bolnička zdravstvena skrb u jedinici inten-
  zivnog liječenja                                              do 3

- bolnička zdravstvena skrb u pojačanoj njezi                   do 3

- bolnička zdravstvena skrb u pojačanoj njezi
  novorođenčadi                                                 do 2

7. Očne bolesti

- uobičajena bolnička zdravstvena skrb                             8

8. Bolesti uha, grla i nosa

- uobičajena bolnička zdravstvena skrb                             6

- bolnička zdravstvena skrb u jedinici inten-
  zivnog liječenja                                              do 2

- bolnička zdravstvena skrb u pojačanoj njezi                   do 2

II. LIJEČENJE BOLESNIKA OBOLJELIH
OD KRONIČNIH BOLESTI

1. Duševne bolesti                                                60

2. Bolesti sustava za kretanje                                    21

3. Bolesti osoba starije dobi i djece s trajnim
psihofizičkim smetnjama                                          30
```

V. ZAVRŠNE ODREDBE

Članak 17.

Ovaj Pravilnik stupa na snagu danom objave u "Narodnim novinama", a
primjenjuje se od 1. siječnja 1998. godine

Klasa: 025-04/97-01/125
Urbroj: 338-01-04-97-1
Zagreb, 10. prosinca 1997.

Predsjednik
Upravnog vijeća Hrvatskog zavoda
za zdravstveno osiguranje
**prim. dr. sc. Mate Ljubičić,** v. r.

Na osnovi odredbe članka 17. stavka 3. Zakona o zdravstvenom osiguranju
("Narodne novine" broj 1/97 - pročišćeni tekst i 109/97), na tekst ovog
Pravilnika ministar zdravstva dao je pisanu suglasnost, klasa: 011-01/97-01/135,
ur.broj: 534-02-09-97, od 16. prosinca 1997. godine.

Ministar zdravstva
**prof. dr. sc. Andrija Hebrang,** v. r.

Pravilnik, NN 140/1997-2005